Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 309/12/7707	Prešov, 16.7.2012
EEČ : 2-58-275-2012

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 217 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v bližšie neurčenej dobe od začiatku augusta 2011 do dňa 13.04.2012 do 19.00 hod. v obci Bertotovce v okrese Prešov a inde  neoprávnene  prechodne  používal osobné motorové vozidlo zn. Audi A6,  šedej metalízy, ev. č. PO 904 DX s WIN  číslom WAUZZZ4F36N128838 v aktuálnej hodnote 9.940,- EUR bez predchádzajúceho súhlasu jeho  vlastníka XXXXX, nar. XXXXX,  a to aj napriek opakovaným telefonickým a osobným výzvam k jeho vráteniu. 

lebo je trestné stíhanie neprípustné podľa § 9 odsek 1 písmeno f
Odôvodnenie:

Uznesením  povereného príslušníka Policajného zboru  Obvodného oddelenia   PZ  Chminianska Nová Ves dňa 10.04.2012 bolo začaté trestné stíhanie  podľa § 199 ods. 1 Trestného poriadku vo veci prečinu  neoprávneného používania cudzieho motorového vozidla podľa § 216 ods. 1 Trestného zákona  a následne dňa 14.05.2012  podľa § 206 ods. 1 Trestného poriadku  bolo vznesené   obvinenie XXXXX za prečin  neoprávneného používania cudzieho motorového vozidla  podľa § 217 ods. 1, ods. 2 písm. c) Trestného zákona na tom skutkovom základe, že 

v bližšie neurčenej dobe od začiatku augusta 2011 do dňa 13.04.2012 do 19.00 hod. v obci Bertotovce v okrese Prešov a inde  neoprávnene  prechodne  používal osobné motorové vozidlo zn. Audi A6,  šedej metalízy, ev. č. PO 904 DX s WIN  číslom WAUZZZ4F36N128838 v aktuálnej hodnote 9.940,- EUR bez predchádzajúceho súhlasu jeho  vlastníka XXXXX, nar. XXXXX,  a to aj napriek opakovaným telefonickým a osobným výzvam k jeho vráteniu. 

 V priebehu vyšetrovania  predmetnej trestnej veci  z výsluchu  XXXXX zo dňa 16.04.2012 vyplynuli    skutočnosti  popísané vo výrokovej časti tohto uznesenia v kontexte   s listinami o vlastníctve  predmetného  motorového osobného vozidla, ktoré sú  produkované vo vyšetrovacom spise.

-2-

Dňa 22.06.2012 XXXXX po zákonnom poučení  svedka - poškodeného v trestnom konaní vo výpovedi výslovne uviedol, že  predmetné vozidlo mu bolo  obvineným  riadne vrátené, došlo k upokojeniu rodinných vzťahov. Uviedol, že osoba obvineného   je jeho vlastný   biologický syn a vyhlásil po využití ustanovenia § 212  ods. 2 Trestného poriadku, že   nedáva súhlas na pokračovanie  v trestnom stíhaní  jeho syna XXXXX a teda, že berie späť    súhlas s jeho trestným stíhaním. 

Podľa § 211 ods. 1 Trestného poriadku  trestné stíhanie za prečin  neoprávneného používania cudzieho motorového vozidla podľa § 216 a 217  Trestného poriadku    možno začať  a už v začatom trestnom stíhaní pokračovať iba so súhlasom poškodeného. 

Podľa § 212 ods. 1 Trestného poriadku  poškodený  oznámi prejav vôle podľa § 211 ods. 1 Trestného poriadku prokurátorovi alebo  policajtovi písomne alebo ústne do zápisnice.  Podľa ods. 2 citovaného ustanovenia  súhlas s trestným stíhaním môže poškodený  výslovne  vyhlásením vziať   kedykoľvek späť,  a to až dovtedy, kým sa odvolací súd  odoberie na záverečnú poradu. 

Z ustanovenia § 215 ods. 1  písm. d) Trestného poriadku vyplýva, že prokurátor  zastaví trestné stíhanie ak je  trestne stíhanie  neprípustné podľa § 9 Trestného poriadku.  Z ustanovenia § 9 ods. 1  písm. f) Trestného poriadku   vyplýva, že trestné stíhanie  nemožno začať, a ak už bolo začaté nemožno v ňom pokračovať a musí byť  zastavené,  ak je trestné stíhanie podmienené súhlasom poškodeného a nebol súhlas daný alebo  bol vzatý späť. 

S poukazom na vyššie uvedené procesné skutočnosti bolo potrebné rozhodnúť tak, ako je  vyššie uvedené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Urda
prokurátor